Άλαν Σίρερ

Σαουθάμπτον ΦΚ

Ο Σίρερ ξεκίνησε την καριέρα από την εφηβική ομάδα της Σαουθάμπτον ΦΚ έκανε το ντεμπούτο του στις στις 26 Μαρτίου 1988 σε ένα παιχνίδι εναντίον της Τσέλσι ΦΚ. Έδειξε γρήγορα την εκτελεστική του δεινότητα μια και την πρώτη χρονιά ως επαγγελματίας σκόραρε τρία γκολ (χατ-τρικ) σε ένα παιχνίδι με την Άρσεναλ και βοήθησε την ομάδα του να κερδίσει με 4-2 και έγινε έτσι ο νεώτερος παίκτης που πέτυχε κάτι τέτοιο στην Πρέμιερ Λιγκ σε 17 χρόνια, 240 ημέρες. Στην Σαουθάμπτον ΦΚ δυσκολεύτηκε αρκετά έχοντας σχετικά φτωχή συγκομιδή σε γκολ κυρίως γιατί η ομάδα αγωνιζόταν με έναν επιθετικό στην κορυφή, αλλά αυτό δεν εμπόδισε τον νεαρό παίκτη να δείξει την αξία του δημιουργώντας γκολ για τους μέσους της ομάδας. Συνολικά στην Σαουθάμπτον ΦΚ πέτυχε στα τέσσερα χρόνια που αγωνίστηκε 23 γκολ σε 118 συμμετοχές. Το καλοκαίρι του 1992 πωλήθηκε στην Μπλάκμπερν Ρόβερς έναντι αμοιβής ύψους 3,3 εκατομμυρίων λιρών.

Μπλάκμπερν Ρόβερς

Ο Άλαν Σίρερ την πρώτη χρονιά έχασε μεγάλο μέρος της σεζόν λόγω τραυματισμού αλλά επανήλθε και πρόλαβε να σκοράρει 16 γκολ σε 21 παιχνίδια. Την επόμενη σεζόν 1993-94, σημείωσε 31 γκολ σε 40 παιχνίδια και η Μπλάκμπερν τελικά κατέλαβε τη δεύτερη θέση στην Πρέμιερ Λιγκ. Η προσθήκη του Κρις Σάτον την σεζόν 1994-95 προσδίδει το στοιχείο που έλειπε από την Μπλάκμπερν Ρόβερς και με  τα 34 γκολ του Σίρερ που ήταν και για πρώτη φόρα ο πρώτος σκόρερ στην Αγγλία σε συνδυασμό με τα 15 γκολ του Σάτον οδηγούν την ομάδα στην μεγάλη έκπληξη της κατάκτησης της Πρέμιερ Λιγκ αφήνοντας δεύτερη την Μάντσεστερ Γιουνάιτεντ. Την επόμενη σεζόν η Μπλάκμπερν μένει στην έβδομη θέση αλλά ο Σίρερ αναδεικνύεται και πάλι πρώτος σκόρερ της σεζόν με 31 τέρματα σε 35 παιχνίδια.

Νιούκασλ Γιουνάιτεντ

Το καλοκαίρι του 1996 η Μάντσεστερ Γιουνάιτεντ προσπαθεί ξανά όπως και το 1992 να αγοράσει τον Σίρερ αλλά η άρνηση του ιδιοκτήτη της Μπλάκμπερν Ρόβερς και μια μυθική πρόταση από την ομάδα της γενέτειράς του, την Νιούκασλ Γιουνάιτεντ, κάνουν τον Σίρερ την πιο ακριβή μεταγραφή στον κόσμο εως εκείνη την στιγμή. Η Νιούκασλ Γιουνάιτεντ είχε βγει δεύτερη την προηγούμενη σεζόν και πίστευε πως με την προσθήκη του Σίρερ θα κατακτούσε το πρωτάθλημα. Παρά την προσπάθεια και τα 25 γκολ του σε 31 αγώνες που τον βρήκαν για τρίτη συνεχόμενη σεζόν πρώτο σκόρερ της Πρέμιερ Λιγκ η Νιούκασλ Γιουνάιτεντ έμεινε ξανά στην δεύτερη θέση. Μέχρι το τέλος της ποδοσφαιρικής του καριέρας ο Σίρερ δεν καταφέρνει να βγει ξανά πρώτος σκόρερ αλλά ούτε και η Νιουκάστλ να τερματίσει τόσο ψηλά. Τα επόμενα δύο χρόνια η Νιούκασλ Γιουνάιτεντ  φτάνει δύο φορές στο τελικό για το Κύπελλο Αγγλίας χάνει όμως και της δύο από την Μάντσεστερ Γιουνάιτεντ  με το ίδιο ακριβώς σκορ 2-0. Ο Σίρερ αγωνίστηκε και στους δύο χαμένους τελικούς. Στο πρωτάθλημα τερματίζει και τις δύο σεζόν στην 13η θέση, αλλά οι σεζόν ήταν μέτριες ειδικά την πρώτη σεζόν ο Σίρερ χάνει μεγάλο μέρος της σεζόν από τραυματισμό και όταν επανέρχεται σκοράρει μόλις 2 γκολ σε 17 εμφανίσεις. Καλές σεζόν για την ομάδα και τον παίκτη είναι το 2001-02 και 2002 -03 ο Σίρερ σκοράρει αρκετά 23 και 17 γκολ αντίστοιχα ενώ το 2002-03 η ομάδα κάνει μια καλή πορεία και στο Τσάμπιονς Λιγκ. Τον Απρίλιο του 2006 μετά από ένα τραυματισμό ο Σίρερ ανακοινώνει το τέλος της ποδοσφαιρικής του καριέρας.

Εθνική Αγγλίας

Ο Σίρερ ήταν διεθνής με την Εθνική Αγγλίας κάτω των 21 ετών. Με την Εθνική Ανδρών έγινε για πρώτη φορά διεθνής τον Φεβρουάριο του 1992 σκοράροντας μάλιστα στο ντεμπούτο του με την Γαλλία. Συμμετείχε με την Εθνική ομάδα σε δύο ευρωπαϊκά πρωταθλήματα στο Ευρωπαϊκό Πρωτάθλημα Ποδοσφαίρου 1996 όπου και ήταν ο πρώτος σκόρερ με 5 γκολ και στο Ευρωπαϊκό Πρωτάθλημα Ποδοσφαίρου 2000 και σε ένα παγκόσμιο κύπελλο το Παγκόσμιο Κύπελλο Ποδοσφαίρου 1998 στην Γαλλία.

Προπονητική καριέρα

Την 1 Απριλίου του 2009 ο Σίρερ ανέλαβε για τα τελευταία 8 παιχνίδια του πρωταθλήματος την αγαπημένη του Νιούκασλ Γιουνάιτεντ προσπαθώντας να την σώσει από τον διαφαινόμενο υποβιβασμό αλλά τα μέτρια αποτελέσματα της ομάδας - μόλις 5 βαθμοί σε 8 παιχνίδια - οδήγησαν στον υποβιβασμό της στην Τσάμπιονσιπ.